Shahlo Turdiqulova innovatsion rivojlanish vazirining birinchi o‘rinbosari lavozimiga tayinlandi

Shahlo O‘tkurovna Turdiqulova innovatsion rivojlanish vazirining birinchi o‘rinbosari lavozimiga tayinlandi. Bu haqda @davletovuz Telegram kanali xabar berdi.

Ma’lumot o‘rnida, shu kunga qadar Shahlo Turdiqulova Innovatsion rivojlanish vazirligi huzuridagi Ilg‘or texnologiyalar markazi direktori lavozimida ishlab kelgan.
Shahlo Turdiqulova 1973-yilda Toshkent shahrida tug‘ilgan. 1995-yilda Mirzo Ulug‘bek nomidagi O‘zbekiston milliy universitetini tamomlagan.
U Biologiya fanlari doktori, professor, shuningdek, “Do‘stlik” ordeni sohibasi. Ilmiy faoliyati davomida 160 tadan ortiq ilmiy ishlari, jumladan 2 ta o‘quv darslik va 2 monografiya chop etilgan. Halqaro ilmiy matbuotda 40 dan ortiq maqolalari chop etilgan.